સામગ્રી: આર્ટિફિશિયલ ઇન્ટેલિજન્સના ઉપયોગથી ચીન પોતાના દેશની રાષ્ટ્રીય સુરક્ષા હિતોના મામલે આગળ વધી રહ્યું છે

"શસ્ત્રોની AI સાથે સજ્જ ઍપ્લિકેશન્સથી ભવિષ્યનાં યુદ્ધોમાં શસ્ત્રોને દૂરથી નિયંત્રિત કરી શકાય, હુમલામાં ચોકસાઈ જાળવી શકાય અને યુદ્ધક્ષેત્રને મર્યાદિત કરી શકવું શક્ય છે.", એવું ચીનની એકૅડમી ઑફ ઇન્ફર્મેશન ઍન્ડ કૉમ્યુનિકેશન્સ ઑન આર્ટિફિશિયલ ઇન્ટેલિજન્સના એક શ્વેતપત્રમાં જણાવાયું છે. આ વાત પરથી ચીન ટૅકનૉલૉજીને કેટલું મહત્ત્વ આપે છે તે પણ સ્પષ્ટ થાય છે.

2017માં ચીનની સ્ટેટ કાઉન્સિલે પણ એક અહેવાલ રજૂ કર્યો હતો, જેમાં નાગરિક અને લશ્કરી ટૅકનૉલૉજીનું સંમિશ્રણ કરીને બંને હેતુ માટે ઍપ્લિકેશન્સ તૈયાર કરવાના લક્ષ્યને રજૂ કરવામાં આવ્યું હતું. તેના માટે અત્યાધુનિક AI ઍપ્લિકેશન્સ તૈયાર કરવાની વાત કેન્દ્રસ્થાને હતી.

નાગરિક અને લશ્કરી બંને હેતુ માટે સમાન રીતે ટૅકનૉલૉજી વિકસિત કરવાના લક્ષ્યને કારણે ચીનની અગ્રણી ખાનગી ટૅકનૉલૉજી કંપનીઓ પણ લશ્કરી ઔદ્યોગિક ઉત્પાદનના પરિઘમાં આવી જાય છે. સમાન પ્રયાસોમાં વધુ ધ્યાન AI સાથે જોડાયેલી ટૅકનૉલૉજી પર આપવાનું છે.

2018માં પરિવર્તનની દિશામાં બે કંપનીઓ અગ્રણી રહી હતી. ચીનની બૈડુ (2,368) અને ટેન્સેન્ટ (1,168) કંપનીઓએ સૌથી વધુ અમેરિકન પેટંટ નોંધાવ્યા હતા.

ચીનની અંદર જ AI સાથે સંકળાયેલાં સંશોધન અને વિકાસ કરીને આ પેટંટ મેળવાયા હતા. ચીન આનાથી પણ એક ડગલું આગળ વધ્યું છે.

મોટી કંપનીઓની સાથે સ્ટાર્ટઅપ કંપનીઓમાં વધુ રોકાણ કરીને તેમને સરકારી સહાયથી ચાલતા સંશોધન-માળખામાં જોડવાનો વ્યૂહ અપનાવાયો છે.

ચીનની સેના અને ખાનગી કંપનીઓ વચ્ચે કઈ રીતે AIના ક્ષેત્રમાં સહકારથી સંશોધનો થઈ રહ્યાં છે તેનો અંદાજ અખબારી અહેવાલો પરથી પણ આવી જાય છે.

દાખલા તરીકે એક અહેવાલમાં સ્પષ્ટ થાય છે તે રીતે ચીનના ઍસોસિયેશન ફૉર આર્ટિફિશિયલ ઇન્ટેલિજન્સના વડા લી ડેઈ, હકીકતમાં પીપલ્સ લિબરેશન આર્મીના મેજર-જનરલ છે.

ચીનના નેશનલ ઇન્ટેલિજન્સ લૉ હેઠળ એ જરૂરી બનાવાયું છે કે કંપનીઓ રાષ્ટ્રીય સુરક્ષાના મામલે "રાષ્ટ્રીય ગુપ્તચર તંત્રના કાર્યમાં મદદ, સહકાર અને સમર્થન આપે". 

આ પ્રકારના પ્રયાસોને કારણે જે પરિણામો ચીનને પ્રાપ્ત થયાં છે તેને નકારી શકાય તેમ નથી.

AI ટૅક્નૉલૉજીના ક્ષેત્રમાં શૈક્ષણિક સંસ્થાઓ દ્વારા નોંધાવાયેલા પેટંટની સંખ્યાના મામલામાં માર્ચ 2019માં ચીને અમેરિકાને પણ પાછળ રાખી દીધું હતું.

પોતાની સિદ્ધિઓનાં પ્રદર્શન માટે છેલ્લાં ચાર...\nઅગાઉની સામગ્રીનો સારાંશ નીચે મુજબ કરી શકાય છે:
ચીને પોતાની સેનાની ટૅકનૉલૉજીને આર્ટિફિશિયલ ઇન્ટેલિજન્સ(AI) સાથેની ઍપ્લિકેશન્સથી સજ્જ કરવા પર ધ્યાન કેન્દ્રીત કર્યું છે. એશિયાના અગ્રણી દેશ બનવા જઈ રહેલા ચીનને રાષ્ટ્રીય સુરક્ષા માટે આ બાબત અગત્યની લાગે છે.